Bruid se droom bewaarheid ná moeë, siek hond haar troudag kon beleef
JY LEES NOU Bruid se droom bewaarheid ná moeë, siek hond haar troudag kon beleef
Dit was liefde met die eerste oogopslag. Toe Kelly O'Connell die 12 weke oue swart Labrador, Charlie, sien, het sy hom dadelik aangeneem, hoewel sy glad nie 'n hond gesoek het nie.
"Ek het net aanmekaar gesê: 'Jy het dit reggekry, tjommie, jy het dit reggekry,'" was die bruid se woorde. "Hy het net 'n yslike glimlag op sy bakkies gehad."
"Hy het ingekom en ek het gedink: "Ja-nee, ek neem hierdie hondjie huis toe," het sy gesê.
Dankie aan almal wat Charlie se storie gevolg het! Dit is sulke oomblikke wat maak dat ek daarvan hou om troufoto's te neem. "Om mense op die belangrikste en mees interessante oomblikke in hul lewe te ontmoet, en om daardie oomblikke vir altyd vas te lê, is een van die mees vervullende dinge wat ek doen. "Toe ek begin om foto's op 'n professionele basis te neem, sou ek nooit in 'n miljoen jaar kon dink ek sou troues wou afneem nie en nou kan ek my nie voorstel dat ek enigiets anders kan doen nie. "Dit is so 'n voorreg om oomblikke soos hierdie vas te lê en ek is so dankbaar vir al die ongelooflike paartjies wat my in hul lewe toelaat. Ek sal julle op die hoogte hou van hoe dit met die hond Charlie gaan." <3
Charlie is in 'n winkelwaentjie agtergelaat en hy is toe na die diereherberg gebring waar die 19-jarige Kelly gewerk het.
Kelly en Charlie was sedertdien onafskeidbaar.
Toe Kelly en haar verloofde, James Garvin, ook 'n veearts, dus besluit om af te haak, wou Kelly haar boesemvried net daar by hulle hê.
Lees ook: Veghond-eienaar emosioneel ná boosdoener sy geliefde hond skiet
Teen hierdie tyd het die jare egter al aangestap vir hierdie hondjie en sy liggaam was afgetakel. Hy het begin stuiptrekkings kry en is vanjaar is 'n gewas op die brein by hom gediagnoseer. Die week voor die troue het hy vyf aanvalle van stuipe gekry en Kelly was gereed om haar Charlie aan die slaap te laat sit. Maar toe lyk dit asof hy herstel: In die week van haar troue het Charlie geen aanvalle gekry nie, en die voornemende bruid kon dit nie oor haar hart kry om Charlie op sy laaste rit na die veearts te neem nie.
Ek weet baie van julle het Charlie se storie gevolg en ek wou julle 'n laaste bywerking gee. Hy is verlate in 'n winkelwaentjie gevind en het 15 wonderlike jare lank by mense gewoon wat lief was vir hom. Ons almal behoort so gelukkig te wees. Hy is gisteraand oorlede. Ons stuur al ons goeie gedagtes aan sy gesin. Jy was geliefd, Charlie-beer!!
"Hy het soos 'n nuwe hond gelyk," het Kelly aan BoredPanda. gesê.
"En raai wat? Hy hét in die paadjie afgestap. Maar hy kon nie teruggaan nie . . ."
Om Charlie te help om deel te hê aan die oomblik, het Kelly se suster en hoofstrooimeisie hom opgetel en hom met die paadjie afgedra tot by die paartjie.
Lees ook: 'Gespanne en hartseer' honde weier om sterwende baba se hospitaalbed te verlaat
"Ek en James het hom net vasgegryp en aangehou om vir hom te sê: 'Jy het dit reggekry, tjommie, jy het dit reggekry," onthou Kelly.
Die paartjie se fotograaf, Jen Dziuvenis, het die hartverskeurende oomblik vasgevang.
"Daar is nie genoeg maskara op die aarde vir hierdie soort oomblikke nie," het Jen op Facebook geskryf. "Hondemense is die beste mense."
"Dit is hoe liefde lyk." "Liefde vir familie, liefde vir diere, liefde vir jou suster . . . Dit was eenvoudig die hartroerendste uiting daarvan wat ek al gesien het, en dit was op die ingewing van die oomblik; dit het eenvoudig net gebeur, want dit is hoe hierdie mense is."
Nadat die hoofstrooimeisie Charlie gehelp het om terug te gaan met die paadjie langs het almal om hom saamgedrom. Die bruid het sy gesig gestreel en vir hom gesê hoe bly sy was hy kon dit doen. Die hele familie (en die fotograaf …) het bitterlik gehuil. Die liefde wat hierdie mense vir hul diere het, is genoeg om enigiemand se geloof in die mensdom te herstel. Dit is goeie mense dié en Charlie is 'n gelukkige kêrel.
Charlie is 'n week later, op 9 September, aan die slaap gesit.
"Hy het vreedsaam heengegaan, in die huis, voor die kaggel, en omring deur sy liefdevolle familie," sê Kelly.
Toe Kelly weer 'n keer na die troufoto's kyk waarop Charlie verskyn, het sy die oomblik as "kosbaar" beskryf.